b'\n_START_ARTICLE_\nOtrobi\n_START_PARAGRAPH_\nOtrobi so trdni zunanji ovoji semen \xc5\xbeita, zgrajeni iz osemenja (perikarpa) in alevrona. Pridobivamo jih z odstranjevanjem semenskega ovoja p\xc5\xa1enice, ovsa ali katerekoli druge \xc5\xbeitarice pri mletju. Vsebujejo veliko semenskih vlaknin in so pomemben vir vitamina B\xe2\x82\x81, nikotinske kisline, riboflavina, \xc5\xbeeleza, fosforja, magnezija in cinka._NEWLINE_Otrobe lahko uporabljamo samostojno ali kot dodatek v kruhu, \xc5\xbeemljah itd. Ri\xc5\xbeevi otrobi (ostanek mletja, ki spremeni rjav ri\xc5\xbe v bel ri\xc5\xbe) so priljubljeni na Japonskem, kjer jih uporabljajo pri vlaganju povrtnin, kuhanju ipd. So tudi pogost sestavni del hrane za male \xc5\xbeivali.'